̀, имену́емая всѣ́хъ скорбя́щихъ ра́дость, услы́ши на́съ ско́рбныхъ:ты̀, нарица́емая утоле́ніе печа́лей, утолѝ на́шу печа́ль:ты̀, купино̀ неѡпали́мая, сохранѝ мі́ръ и всѣ́хъ на́съ ѿ вредоно́сныхъ ѻ́гненныхъ стрѣ́лъ врага̀:ты̀, взыска́ніе поги́бшихъ, не попустѝ на́мъ поги́бнути въ бе́зднѣ грѣхѡ́въ на́шихъ:ты̀, ѻдиги́тріе, указу́й на́мъ пра́вый пу́ть ко сп҃се́нію:ты̀, неувяда́емый цвѣ́те чистоты̀, пода́ждь на́мъ по́мощь, плотско́ю стра́стію ѡбурева́ємымъ, и сердца̀ на̂ша уцѣлому́дри:ты̀, бг҃олюби́вая скоропослу́шнице, услы́ши въ ча́съ се́й мл҃тву на́шу:ты̀, засту́пнице усе́рдная, мт҃и гдс̑а вы́шнягѡ и на́ша мт҃и и наде́ждо, ѡблегчѝ ско́рбь на́шу:немощны̂мъ здра́віе да́руй, разсла́блєнныя и неду̂жныя исцѣлѝ и ѿ ѻдра̀ болѣ́зни возста́ви, прокажє́нныя ѡчи́сти, слѣпы̂мъ зрѣ́ніе да́руй, бѣсны̂я ѿ бѣсѡ́въ свободѝ, ѡби̂димыя ѿ ѡби́дъ изба́ви, скорбя́щымъ утѣше́ніе низпослѝ, вдови̂цы и си̂рыя защитѝ, грѣ̂шныя къ покая́нію призовѝ и на пу́ть сп҃се́нія напра́ви, ка́ющымся проще́ніе да́руй, ста́рость поддержѝ, ю́ныя наста́ви, ма̂лыя дѣ́ти сохранѝ, въ до́мѣхъ ми́ръ и дружелю́біе утвердѝ, путеше́ствующымъ спутеше́ствуй, въ моря́хъ пла́вающымъ бу́ди до́брая ко́рмчая, и бл҃готи́шіе да́руй:бл҃гочести́вѣйшему госуда́рю на́шему імпера́тору нікола́ю алеѯа́ндровичу на врагѝ побѣ́ду и ѡдолѣ́ніе да́руй:є́рєси и раско́лы искоренѝ, ѿпа́дшыя ѿ бл҃гочести́выя вѣ́ры на пу́ть пра́вый ѡбратѝ:страну̀ на́шу ми́ромъ ѡградѝ:всѣ́хъ же на́съ ѿ внеза́пныя сме́рти сохранѝ, землѝ бл҃гопло́діе и вся́кое душе́вному на́шему и тѣле́сному здра́вію и сп҃се́нію поле́зное да́руй, вся̂ бо хода́тайствомъ къ сн҃у твоему̀, хрс̑ту̀ бг҃у на́шему, мо́жеши